Ernesto Lecuona

miniatura|150px|Ernesto Lecuona.
**Ernesto Lecuona Casado**, nado en Guanabacoa o 6 de agosto de 1895 e finado o 29 de novembro de 1963, en Santa Cruz de Tenerife, foi un intérprete e compositor de música cubano.
É considerado o músico cubano máis destacado, e a súa obra pianística compárase coa de Manuel de Falla ou a de Ravel.
Canda Gonzalo Roig e Rodrigo Prats, forma o trío máis importante de compositores do teatro lírico cubano e en especial da zarzuela. A achega máis importante de Lecuona ao xénero teatral é a romanza cubana.

Entre as súas obras destacan as zarzuelas *Canto Siboney*, que está integrada na súa obra *La tierra de Venus*; *Damisela Encantadora*, incluída na zarzuela *Lola Cruz*; *Diablos y Fantasías*, *El Amor del Guarachero*, *El Batey* (1929), *El Cafetal*, *El Calesero*, *El Maizal*, *La Flor del Sitio*, *Tierra de Venus* (1927), *María la O* (1930) ou *Rosa la China* (1932). Tamén destacar as cancións *Canto Carabalí*, *La Comparsa* e *Malagueña* (1933), pertencente á suite *Andalucía*; as súas obras para danza, *Danza de los Ñáñigos* e *Danza Lucumí* ; a ópera *El Sombrero de Yarey* (de paradeiro descoñecido), a *Rapsodia Negra* para piano e orquestra, así como a *Suite Española*.
 
Coas súas zarzuelas, deulle unha forma clasicamente definida á zarzuela cubana en canto a xénero e estilo se refire, e, polos seus logros dramáticos e musicais, fican próximas á ópera. En 1942, a súa composición "Siempre en mi corazón", foi candidata para o Oscar como canción; mais no seu lugar gañou "White Christmas".

## Biografía 
Fillo do xornalista español Ernesto Lecuona Ramos, que era orixinario das Illas Canarias, que se estableceu en Cuba, comezou a estudar piano baixo a tutela da súa irmá Ernestina. Foi un neno prodixio. Deu o seu primeiro recital aos 5 anos, e aos 13 realizou a súa primeira composición, a marcha titulada *Cuba y América* para banda de concerto.

Estudou no Peyrellade Conservatoire con Antonio Saavedra e Joaquín Nin. Graduouse no Conservatorio Nacional da Habana cunha medalla de ouro en interpretación cando tiña 16 anos. Fóra de Cuba comezou a súa carreira no Aeolian Hall (Nova York) e continuou os seus estudos en Francia con Maurice Ravel. Introduciu a orquestra latina nos Estados Unidos, os Lecuona Cuban Boys.

En 1960 trasladouse a Tampa. A difusión da súa obra musical correu a cargo de moitos músicos e directores de orquestra, como por exemplo o director Xavier Cugat, de orixe catalá. É preciso recoñecer que á difusión da súa obra lle dedicaron importantes esforzos o seu amigo e colaborador artístico Orlando Martínez, así como o tamén pianista e musicólogo cubano Odilio Urfé. Tamén destacar que a prensa e a crítica —tanto foránea como do patio— fóronlle sempre favorables a Lecuona.

Tres anos máis tarde morreu en Santa Cruz de Tenerife, Illas Canarias, durante unhas vacacións para coñecer a terra natal dos seus pais. Os seus restos descansan no cemiterio de Gate of Heaven, en Hawthorne, Nova York.

## Filmes con música de Lecuona 
* *Under Cuban Skies*, MGM (1931)
* *Free Soul*, MGM (1931) 
* *Susana Lenox*, MGM (1931) 
* *Pearl Harbor*, MGM 
* *La Cruz y La Espada*, MGM 
* *Always in My Heart*, Warner Bros. (1942) 
* *One More Tomorrow*, Warner Bros. (1946) 
* *Carnival in Costa Rica*, 20th Century Fox (1947) 
* *Maria La O* (Filme mexicano) 
* *Adiós, Buenos Aires* (Filme arxentino) 
* *La Última Melodía* (Filme cubano)
* *2046* (2004) (Filme chinés)
* *La Isla* (2005)
* *Fresa y chocolate* (Filme cubano) (1993)

## Música (escolma) 
### Para piano 
* Suite Andalucía
* Córdova/Córdoba
* Andaluza
* Alhambra
* Gitanerías
* Guadalquivir
* Malagueña
* San Francisco El Grande
* Ante El Escorial
* Zambra Gitana
* Aragonesa
* Granada
* Valencia Mora
* Aragón

### Valses 
* Si menor (Rococó)
* La bemol
* Apasionado
* Crisantemo
* Vals Azul
* Maravilloso
* Romántico
* Poético

### Outras 
* Zapateo y Guajira
* Para Vigo me voy
* Rapsodia Negra
* Canto del Guajiro
* La Habanera
* Tres miniaturas
* Polichinela
* Bell Flower
* Cajita de música
* Mazurca en glissado
* Preludio en la noche
* Diario de un niño
* Yumurí
* Zenaida
* Benilde
* No me olvides
* Melancolía
* Orquídeas
* La primera en la frente
* La Comparsa
* El tanguito de mamá (también llamada A la antigua)
* La danza interrumpida
* La mulata
* Arabesque
* Ella y yo
* La Cardenense
* Al fin te vi
* Impromptu
* Los Minstrels
* Gonzalo, ¡no bailes más!
* ¡Que risa me da! Mi abuela bailaba así
* ¡No hables más!
* No puedo contigo
* ¡Echate pa'llá María!
* Ahí viene el chino
* ¿Por qué te vas?
* Lola está de fiesta
* En tres por cuatro
* Danza Lucumí
* ¡Y la negra bailaba!
* La conga de medianoche
* Danza de los Ñáñigos
* Yo soy así
* Pensaba en ti
* Dame tu amor
* Amorosa
* Mis tristezas
* Como baila el muñeco
* Futurista
* Burlesca
* Mientras yo comía maullaba el gato
* La 32
* Y sigue la lloviznita!
* El miriñaque
* Eres tú el amor
* Andar 
* Muñequita
* Tú serás
* Negrita
* Aquí está
* Melancolía
* Lloraba en sueños
* Negra Mercé
* La negra Lucumí

## Véxase tamén 
### Ligazóns externas 
* Lecuona 
* Ernesto Lecuona 
* Biografía Ernesto Lecuona